FIL120: Filosofihistorie fra antikken til opplysningstiden

Vår 2023 | Seminarleder: Bjørn Sether Wastvedt

**Om meg:**

* Jeg er alltid tilgjengelig på [bjorn.wastvedt@uib.no](mailto:bjorn.wastvedt@uib.no) og svarer på alle meldinger hver dag.
* Det er mitt ansvar å hjelpe dere alle til å samarbeide for å forstå kursmaterialet. Det er deres ansvar å gi meg beskjed når mine forklaringer ikke er klare nok (pga. norsk eller forklaring). Eventuelle rettelser til norsken min er mer enn velkommen! Jeg vil ikke bli fornærmet!
* Det kan være en ulempe for deg at norsk ikke er mitt førstespråk. Mitt håp er at min tilgjengelighet, entusiasme og fagkompetanse vil gjøre kursen givende og effektiv.
* Vi møtes på seminarer og forelesninger hver uke unntatt 7 (13.2), 10 (6.3), 11 (13.3), og 14 (3.4).

**Kursmål:**

* Forståelse og formidling av sentrale filosofiske problemer, grunnleggende begreper og teorier til fire eller fem sentrale filosofer fra antikken til opplysningstiden
* Relevansen av disse problemene, begrepene og teoriene i andre sammenhenger og for videre filosofistudier og andre studier på bachelornivå
* Analyse av et problem, diskusjon av det, vurdering av sterke og svake sider ved argumenter og resonnement

**Krav:**

* Oppmøte på minst to tredjedeler av seminarene: 7 av 10 seminarer
* Miniessay: 900–1200 ord (godkjent / ikke godkjent, med kommentar)

|  |  |  |  |  |
| --- | --- | --- | --- | --- |
| **Frist: 23.59, Mitt UiB** | Platon | Aristoteles | Descartes | Hume |
| Leveringsfrist | 10.2 | 3.3 | 31.3 | 21.4 |
| Tilbakemelding før | 24.2 | 17.3 | 14.4 | 28.4 |
| *Frist (andre forsøk)* | *3.3* | *24.3* | *21.4* | *5.5* |

* Fire timers skoleeksamen: de spesifikke spørsmålene om enkeltbegreper på eksamen vil bli tatt fra listen nedenfor. Du må kunne definere og forklare begreper; sammenligne konsepter eller filosofer; og vurdere, diskutere, og ta stilling til argumenter fra filosofer.

**Sentrale begreper:**

|  |  |
| --- | --- |
| Dualisme/Monisme | Metafysikk |
| Dygd | Ontologi |
| Empirisme | Rasjonalisme |
| Epistemologi | Realisme |
| Estetikk | Skeptisisme |
| Fronesis | Substans |
| Idealisme | Teleologi |
| Materialisme |  |

**Seminarer, kalender uke 4 | 26.1 og 27.1 | Platon (I): Sofistene, Sokrates og dialogene**

**Temaer:** sofistene; Sokrates; Platons dialoger; selverkjennelse

**Pensum:**

* Peter Adamson (2014) Classical Philosophy: A History of Philosophy without any Gaps, Oxford: OUP, kap. 12-16 (ss. 77-115)
* Platon (1999) Forsvarstalen. Oversatt av Leiv Amundsen. I Platon samlede verker bind I, Valdres: Vidarforlagets kulturbibliotek, ss. 185-223

**Diskusjonsspørsmål:** Diskusjon av disse spørsmålene er en sentral del av seminaret hver uke. Det er også blant disse spørsmålene du i løpet av semesteret skal velge tema for ditt miniessay.

**NB: Finn belegg i teksten for hvert poeng!**

1. Hva er etappene i Sokrates’ utvikling ifølge Forsvarstalen?
2. På hvilke måter kan man si at Sokrates i Forsvarstalen viser oss utfordringer i forholdet mellom filosofi og politikk?
3. Hva er relasjonen mellom viten og dyd ifølge Platons Sokrates?
4. På hvilke måter kan man si at den kulturelle/historiske konteksten har beredt grunnen for en person som Sokrates? (Og for så vidt Platon og Aristoteles?)
5. Hva består den sokratiske metoden i? Prøv å få med alle relevante detaljer, inkludert bestemmelser av «sokratisk uvitenhet» og «sokratisk ironi». Hvilke styrker og hvilke svakheter kan en slik metode sies å ha?
6. Hva er forskjellen mellom Platons Sokrates og en historisk Sokrates? Kom inn på både Aristofanes’ og Xenofons versjoner av ham.